CONSILIUL LOCAL AL MUNICIPIULUI TIMIŞOARA
ADMINISTRAȚIA PENTRU SĂNĂTATE ȘI EDUCAȚIE
BIROU FINANȚARE ÎNVĂȚĂMÂNT
ASEMT 3148/10.11.2023

RAPORT DE SPECIALITATE
Privind aprobarea tipului de suport alimentar acordat elevilor de la
Liceul Teologic Ortodox “Sf. Antim Ivireanul” din municipiul Timișoara
pentru anul școlar 2023-2024, în anul 2023

Având în vedere:
-  Referatul de aprobare a proiectului de hotărâre al Primarului Municipiului Timișoara cu nr. TMI2023-012495/10.11.2023  ;
- Faptul că Ministerul Educației a început demersurile pentru reconfigurarea cadrului legal în domeniul reducerii ratei de părăsire timpurie a școlii și a abandonului școlar, precum și situația identificată la nivelul sistemului de învățământ preuniversitar de stat, conform căreia un număr mare de elevi sunt în situație de abandon școlar, generată de condițiile socio economice și geografice, precum și de imposibilitatea materială a multor familii de a susține participarea copiilor la activitățile școlare, luând în considerare faptul că prezența elevilor în unitățile de învățământ, dobândirea competențelor necesare și incluziunea celor din familii defavorizate reprezintă o prioritate pentru Ministerul Educației și pentru instituțiile de învățământ din cadrul sistemului național de învățământ, guvernul Romaniei adopta Ordonanța de urgență nr. 77 din 28.09.2023 privind aprobarea continuării Programului -pilot de acordare a unui suport alimentar pentru preșcolarii și elevii din 450 unități de învățământ preuniversitar de stat.
[bookmark: _Hlk150499550]- Prin art. 1 alin(1) din OUG nr. 77 din 28 septembrie 2023 privind aprobarea continuării Programului -pilot de acordare a unui suport alimentar pentru preșcolarii și elevii din 450 unități de învățământ preuniversitar de stat, denumite în continuare unități-pilot, li se acordă, zilnic, cu titlu gratuit, un supliment alimentar constând într-o masă caldă sau, după caz, într-un pachet alimentar, în cazul în care masa caldă nu poate fi asigurată, în limita unei valori zilnice de 15 lei/beneficiar, inclusiv taxa pe valoarea adăugată.
Din municipiul Timișoara este cuprins în acest program, potrivit HG nr. 999/20 octombrie 2023, la poziția 370 din Anexa: Liceul Teologic Ortodox “Sf. Antim Ivireanul” cu un nr. de 670 elevi.
	În articolul 2, alin(1) din Hotărârea nr. 928 din 05 octombrie 2023 pentru aprobarea normelor metodologice de aplicare a prevederilor Ordonanței de urgență a Guvernului nr. 77/2023 privind aprobarea continuării Programului-pilot de acordare a unui suport alimentar pentru preșcolarii și elevii din 450 unități de învățământ preuniversitar de stat, prevede că suportul alimentar constă, după caz, într-o masă caldă sau într-un pachet alimentar pe zi, după cum urmează:
   a) masă caldă, preparată în regim propriu, pentru elevii din unitățile de învățământ în care există cantină cu avize de funcționare, înregistrata sanitar-veterinar și pentru siguranța alimentelor, și spațiu adecvat de servire a mesei;
   b) masă caldă, în regim de catering, pentru elevii din unitățile de învățământ în care nu există cantină pentru prepararea în regim propriu, hrană putând fi servită în sala de clasă, sau într-un alt spațiu amenajat în acest scop, cu respectarea normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, aprobate prin OMS nr. 1456/2020, cu modificarile ulterioare. Dacă hrana nu este servită într-un interval de 60 minute de la livrare, produsele alimentare vor fi păstrate, până la servire, în spații amenajate, în care există condiții adecvate de manipulare și depozitare, la temperaturi adecvate care să poată fi monitorizate și controlate;
   c) pachet alimentar, dacă nu există posibilitatea asigurării mesei calde în regim propriu sau de catering, care va fi păstrat, până la servire, în spații amenajate, în care să existe condiții adecvate de manipulare și depozitare, la temperaturi adecvate care să poată fi monitorizate și controlate;
	La alin. (5) al aceluiași articol, prevede că la solicitarea directorului unității de învățământ, cu aprobarea consiliului de administrație, ordonatorul principal de credite al unității/subdiviziunii administrativ teritoriale a municipiului supune aprobarii consiliului local diferențierea tipului de suport alimentar pe niveluri de învățământ, în funcție de specificul unității de învățământ dat de structura ciclurilor de învățământ, de dispunerea geografică, de programul școlar al elevilor sau de alți factori obiectivi.
Prin adresa cu nr. 221/09.11.2023 doamna profesor Panait Adela, directorul Liceului Teologic Ortodox “Sf. Antim Ivireanul” din municipiul Timișoara, a solicitat acordarea unui suport alimentar constând într-un pachet alimentar, atât pentru nivelul primar cât și cel gimnazial al acestei unități de învățământ.
Având în vedere prevederile legale expuse în prezentul raport, apreciem că proiectul de hotărâre privind aprobarea tipului de suport alimentar acordat elevilor de la Liceul Teologic Ortodox “Sf. Antim Ivireanul” din municipiul Timișoara pentru anul școlar 2023-2024, în anul 2023 poate fi supus spre dezbatere si aprobare in Consiliul local al municipiului Timisoara.

